CELEX: 62018CA0305
Language: da
Date: 2019-05-08 00:00:00
Title: Sag C-305/18: Domstolens dom (Sjette Afdeling) af 8. maj 2019 — Verdi Ambiente e Società (VAS) — Aps Onlus og Movimento Legge Rifiuti Zero per l’Economia Circolare Aps mod Presidenza del Consiglio dei Ministri m.fl. (anmodning om præjudiciel afgørelse fra Tribunale Amministrativo Regionale per il Lazio — Italien) (Præjudiciel forelæggelse — miljø — direktiv 2008/98/EF — nyttiggørelse eller bortskaffelse af affald — indførelse af et integreret system til affaldshåndtering, som sikrer en national egenkapacitet — opførelse af forbrændingsanlæg eller forøgelse af eksisterende anlægs kapacitet — kvalificering af forbrændingsanlæg som »strategiske infrastrukturer og installationer af særlig national interesse« — overholdelse af princippet om »affaldshierarkiet« — direktiv 2001/42/EF — nødvendigheden af at foretage en »miljøvurdering«)

8.7.2019   
            
            
               DA
            
            
               Den Europæiske Unions Tidende
            
            
               C 230/17
            
         
      Domstolens dom (Sjette Afdeling) af 8. maj 2019 — Verdi Ambiente e Società (VAS) — Aps Onlus og Movimento Legge Rifiuti Zero per l’Economia Circolare Aps mod Presidenza del Consiglio dei Ministri m.fl. (anmodning om præjudiciel afgørelse fra Tribunale Amministrativo Regionale per il Lazio — Italien)
      (Sag C-305/18) (1)
      
      (Præjudiciel forelæggelse - miljø - direktiv 2008/98/EF - nyttiggørelse eller bortskaffelse af affald - indførelse af et integreret system til affaldshåndtering, som sikrer en national egenkapacitet - opførelse af forbrændingsanlæg eller forøgelse af eksisterende anlægs kapacitet - kvalificering af forbrændingsanlæg som »strategiske infrastrukturer og installationer af særlig national interesse« - overholdelse af princippet om »affaldshierarkiet« - direktiv 2001/42/EF - nødvendigheden af at foretage en »miljøvurdering«)
      (2019/C 230/20)
      Processprog: italiensk
      
         Den forelæggende ret
      
      Tribunale Amministrativo Regionale per il Lazio
      
         Parter i hovedsagen
      
      
         Sagsøgere: Verdi Ambiente e Società (VAS) — Aps Onlus og Movimento Legge Rifiuti Zero per l’Economia Circolare Aps
      
         Sagsøgte: Presidenza del Consiglio dei Ministri, Ministero dell’Ambiente e della Tutela del Territorio e del Mare, Regione Lazio, Regione Toscana og Regione Lombardia
      
         Procesdeltagere: Associazione Mamme per la Salute e l’Ambiente Onlus og Comitato Donne 29 Agosto
      
         Konklusion
      
      
                  1)
               
               
                  Princippet om »affaldshierarkiet«, således som udtrykt i artikel 4 i Europa-Parlamentets og Rådets direktiv 2008/98/EF af 19. november 2008 om affald og om ophævelse af visse direktiver, sammenholdt med dette direktivs artikel 13, skal fortolkes således, at det ikke er til hinder for en national lovgivning som den i hovedsagen omhandlede, der kvalificerer affaldsforbrændingsanlæg som »strategiske infrastrukturer og installationer af særlig national interesse«, for så vidt som denne lovgivning er forenelig med de øvrige bestemmelser i dette direktiv, som fastsætter mere specifikke forpligtelser.
               
            
                  2)
               
               
                  Artikel 2, litra a), artikel 3, stk. 1, og artikel 3, stk. 2, litra a), i Europa-Parlamentets og Rådets direktiv 2001/42/EF af 27. juni 2001 om vurdering af bestemte planers og programmers indvirkning på miljøet skal fortolkes således, at en national lovgivning som den i hovedsagen omhandlede, som består af en grundlovgivning og en gennemførelseslovgivning, og som fastsætter en forøgelse af kapaciteten for eksisterende affaldsforbrændingsanlæg og opførelse af nye anlæg af denne karakter, henhører under begrebet »planer og programmer« som omhandlet i dette direktiv, når den kan få væsentlig indvirkning på miljøet, og skal følgelig underlægges en forudgående miljøvurdering.
               
            
         (1)  EUT C 268 af 30.7.2018.